stanford-oval/wikipedia huggingface dataset:
דלקת לבלב חריפה
טיפול בהתקף פנקראטיטיס

הטיפול הראשוני בפנקראטיטיס כולל הקלת כאב, מתן נוזלים ותיקון אלקטרוליטים.
לרוב הכאב הוא חזק ויש לתת תרופות אנלגטיות כגון Meperidine (ולא מורפין, אשר מביא לספאזם של הספינקטר ע"ש oddie ומחמיר את הכאב).
הטיפול ההתחלתי החשוב ביותר הוא מתן נוזלים ואלקטרוליטים לאור איבוד נרחב של נוזלים (הן בהקאות והן באגירת נוזלים באזורים רטרופריטונאליים הבורחים מקפילרות לאור התהליך הדלקתי). יש לעקוב אחר הדופק, לחץ הדם, מידת הסטורציה של החמצן ותפוקת השתן, וכן רמת ההמטוקריט.
לעיתים מוכנסת זונדה על מנת להקל על החולה המקיא ועל הקיבה המורחבת- לא הוכח שהכנסת זונדה משפרת את ההתקף.
לגבי מתן אנטיביוטיקה- מספר מחקרים בנושא זה בוצעו והראו כי מתן אנטיביוטיקה מניעתית יכולה לשפר את מהלך ההתקף. עם זאת, אצל חולים החווים התקף קל, אין צורך במתן אנטיביוטיקה היות שהם מחלימים במהירות ללא סיבוכים זיהומיים. אצל חולים עם התקף קשה, נמצא שיפור עם מתן אנטיביוטיקה כגון imipenem, צילסטטין, וצפרוקסין. עם זאת, מספר עבודות הראו כי מתן אנטיביוטיקה גורם להתפתחות עמידות של זני חיידקים אחרים ובעיקר פטריות מהסוג Candida - ועל כן הדעות הנוגעות למתן אנטיביוטיקה, עם או ללא טיפול אנטי-פטרייתי, חלוקות.
תמיכה תזונתית: על חולים החווים התקף פנקראטיטיס יש להימנע מלאכול ולשתות על מנת לא לגרות את רקמת הלבלב, במשך פרק זמן מסוים (עד מספר ימים). על כן בחלק מן המקרים יש לדאוג להזנה תוך ורידית לאחר פרק זמן מסוים, בעיקר אצל חולים בפנקראטיטיס קשה.
טיפול בהתקף פנקראטיטיס > טיפול בסיבוכים של פנקראטיטיס

סיבוכים של פנקראטיטיס אקוטית יכולים להיות כשל קרדיוווסקולרי (תוצאה של היפוולמיה), בעיות במערכת הנשימה (תמט של הריאות ונזק לריאה), אי ספיקת כליות כתוצאה מהתייבשות ודימום מסיבי (נדיר).
טיפול על ידי כריתת כיס המרה

אצל מטופלים אשר חוו פנקראטיטיס כתוצאה מאבנים בכיס המרה, יש לערוך כריתה של כיס המרה מיד לאחר שיש רזולוציה של התהליך הדלקתי. כיום מקובל בחלק מן המקומות לערוך את הניתוח באופן אלקטיבי כשבועיים לאחר ההתקף עצמו. במידה והניתוח נדחה, יש חשש להסתמנות נוספת של פנקראטיטיס כתוצאה מאבנים נוספות אשר יכולות לעורר התקף חדש, מנגד יש לחכות לרזולוציה מספקת של התהליך על מנת לא לבצע ניתוח כשיש סמני דלקת באזור.
סיבוכים מאוחרים של פנקראטיטיס

סיבוכים מאוחרים של פנקראטיטיס כוללים את הבאים:
הצטברות נוזלים- בכ־30% עד 50% מן המקרים אצל חולים בפנקראטיטיס קשה. לרוב הם נעלמים מעצמם ואין צורך בניקוזם.
נמק לא מזוהם של רקמת לבלב או רקמה מסביב ללבלב - הדעות חלוקות באשר לטיפול במצב כאמור, קיימות דעות באשר לביצוע הטריה אגרסיבית, עד לדעות המציינות כי אין מקום להתערבות ניתוחית. במידה והנמק הפך למזוהם קיים קונצנזוס באשר להתערבות כירורגית.
ציסטה מדומה בלבלב (פסאודו-ציסטה) - הצטברות של מיצי לבלב המאורגנות כציסטות בציפוי ללא שכבת אפיתל- לרוב הן חיצוניות ללבלב. ציסטות מדומות מתהוות לרוב 4–6 שבועות לאחר תחילת ההתקף. במידה והציסטה המדומה מלאה במוגלה, היא נקראת מורסה פנקראטית. מטופלים שפיתחו פסאודוציסטות מציגים רמות גבוהות של אנזימי לבלב בדם. מחקרים הראו שמרבית הפסאודוציסטות עברו רזולוציה ללא סיבוכים ועל כן יש לטפל בפסאודוציסטות רק במידה והן גורמות לסימפטומים, גדלות, או מקושרות לסיבוכים. הסיכוי שפסאודוציסטה תעבור רזולוציה תלוי בגודלה- פסאודוציסטות הגדולות מ-6 ס"מ לרוב יהפכו לסימפטומטיות (והמטופל יחווה בחילות והקאות כתוצאה מהלחץ שהציסטה יוצרת על איברי הבטן). הדרך העיקרית לטפל בפסאודוציסטות היא על ידי ניקוזן.
החלטה 23 של מועצת הביטחון של האו"ם

| --- | --- |

 תאריך:  18 באפריל 1947
 ישיבה מספר:  131
 קוד:  S/330/Corr.1 (מסמך)
 נושא:  השאלה היוונית
 סיכום הצבעה:  9 הצביעו בעד 0 הצביעו נגד 2 נמנעו 
 תוצאה:  התקבלה
 הרכב מועצת הביטחון
 חברות קבועות:  טיוואן הרפובליקה הסינית צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1923–1955) ברית המועצות
 חברות לא קבועות:  אוסטרליה אוסטרליה בלגיה בלגיה ברזיל ברזיל קולומביה קולומביה הרפובליקה העממית הפולנית הרפובליקה העממית הפולנית סוריה סוריה
 
החלטה 23 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-18 באפריל 1947, עסקה בוועדת החקירה ל"שאלה היוונית", פיקוח על השקט בגבולות יוון, אלבניה, בולגריה ויוגוסלביה, שהוקמה על ידי המועצה בהתאם להחלטה 15.
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך מלחמת העולם השנייה הייתה יוון תחת כיבוש איטלקי וגרמני. נגד הכיבוש פעלו גם כוחות גרילה מזרמים שונים. הבולט ביניהם היה צבא השחרור העממי היווני (ELAS (אנ')) הקומוניסטי. לאחר המלחמה עלתה לשלטון ממשלת אחדות לאומית בתמיכת הצבא הבריטי. בשנת 1946, פרצה מלחמת האזרחים ביוון בין כוחות הממשלה, בגיבוי בריטניה (ומאוחר יותר: ארצות הברית) לבין מפלגת השמאל בגיבוי ברית המועצות והמדינות הקומוניסטיות החדשות שמצפון ליוון – בולגריה, אלבניה ויוגוסלביה.
ההחלטה

מועצת הביטחון קבעה, כי בהיעדר החלטה אחרת מצד מועצת הביטחון, הוועדת המשימה שהוקמה בעקבות החלטה 15 (1946) של המועצה ב-19 בדצמבר 1946, תייצר באזור אחריותה קבוצת משנה, על ידי נציגים מכל חברות המשימה, להמשיך למלא משימות שהוועדה תראה לנכון בהתאם להסמכתה.
ההחלטה > הצבעה

ההחלטה התקבלה בתמיכת 9 מדינות; פולין וברית המועצות נמנעו.
החפת לווייתנים

מתנדבים שומרים על לחות הגוף של לווייתנים שעלו על החוף ב-Farewell Spit באי הדרומי, ניו זילנד, 20 בדצמבר 2005
קבוצת לווייתנים נתבים (גלובי שחור) שעלו על החוף בקייפ קוד מסצ'וסטס, 1902
מתנדבים שומרים על לחות הגוף של נתבים שעלו על החוף באיי פארו, יולי 2010
ראשתן גדול-ראש שעלה על החוף באינוורנס, סקוטלנד
החפת לווייתנים ("החפה" מלשון חוף; מכונה גם התאבדות לווייתנים) היא תופעה שבמסגרתה עולים יונקים ימיים, בעיקר לווייתנים או דולפינים, אל החוף מן האוקיינוס או הים. תופעה זו גורמת פעמים רבות למותם אם בני אדם אינם מסייעים להם לחזור אל המים או אם הם אינם מצליחים לחזור בעצמם עקב התייבשות, משום שריאותיהם אינן יכולות לתפקד תחת כובד משקלם כאשר אינם בתוך המים, או בשל דימום כתוצאה מהשינוי המהיר בלחץ. לעיתים קרובות מנסים אנשים לסייע לבעלי החיים שעולים אל החוף, אולם לעיתים אין הדבר עולה בידם, אם מסיבות טכניות ואם כתוצאה מהתנגדות בעלי החיים לחזרה למים. לעיתים עולים אל החוף לווייתנים בודדים, ופעמים אף להקות שלמות.
אם היונק שעלה אל החוף אינו מצליח לחזור אל המים, הוא ימות לאחר מספר שעות. גופת הלווייתן יכולה להוות מקור למחלות וזיהומים, ובהיותו כבד וגדול כל כך, פעמים רבות נתקלים בני האדם בקשיים בשינוע גופתו. במקרים קיצוניים, משתמשים בחומר נפץ כדי לפוצץ את גופת הלווייתן ובכך לסלק את המטרד מן החוף. לעיתים רחוקות מתפוצץ הלווייתן כתוצאה מהצטברות גזים ולחץ פנימי.
תאוריות

החוקרים אינם יודעים בוודאות מהו הגורם לעלייתם של היונקים אל החוף, אולם יש להם השערות שונות, הנעות בין התאבדות מרצון לבין עלייה לחוף כתוצאה מזיהומים או רעשים במים. להלן התאוריות הבולטות:
החפה בגלל רעשים: תאוריה זו גורסת כי סונאר המופעל על ידי בני האדם וכן רעשים תת-ימיים אחרים (למשל, רעש הנובע מקידוח נפט תת-ימי) גורמים להפרעה בחוש הניווט של היונקים הימיים, וכתוצאה מכך הם עולים בטעות אל החופים. חיזוק להשערה זו נתן קן בלקומב, זואולוג המתמחה בחקר לווייתנים ובעיקר בלווייתני אורקה, שבחן עליות המוניות של לווייתנים אל החוף, והגיע למסקנה שתדרי השידור של צי ארצות הברית משפיעים על נתיבי הנדידה של הלווייתנים ואף מפריעים לחוש ההתמצאות שלהם, דבר היכול לגרום לעלייה אל החוף.
התאבדות מרצון: תאוריה זו, השנויה במחלוקת, גורסת כי העלייה לחופים היא התאבדות מכוונת של בעלי החיים, ייתכן כדי לשים קץ לסבלם של פרטים זקנים, תשושים או חולים. תאוריה זו מבוססת על מספר הנחות שנויות במחלוקת: ההנחה כי ליונקים ימיים אלו יש תודעה, שהם מבינים כי העלייה לחוף תגרור את מותם וכן שבמצבים מסוימים הם יעדיפו לשים קץ לחייהם מאשר להמשיך לחיות, פעולה הנוגדת את יצר החיים הטבעי הטבוע בבעלי חיים. להרחבה על סוגיה זו, ראו בערך אינטליגנציה בבעלי חיים.
שינויים בשדה המגנטי: תאוריה זו מייחסת את העלייה אל החופים לשינויים בשדה המגנטי של כדור הארץ, כתוצאה מרעידות אדמה חזקות או תנועות בלוחות הטקטוניים שמתחת לפני כדור הארץ; מכיוון שבעלי חיים רבים, ביניהם יונקים ימיים, משתמשים בשדה המגנטי לניווט ולנדידה, הרי שהשינוי מבלבל את חוש הניווט של היונקים הימיים וגורם לעלייתם לחוף.
זיהום: תאוריה זו גורסת כי זיהומים או מחלות הם הגורמים להחלשת המערכת החיסונית של היונקים ולבלבול חוש הניווט שלהם; לכן, על פי תאוריה זו, עולים לווייתנים על חופי הים התיכון, שבהיותו ים "סגור" הוא מזוהם יותר מרוב מקווי המים; תאוריה זו נתמכת בעובדה שאצל יונקים ימיים העולים אל חופי הים התיכון, אם כי במידה פחותה גם אל חופי מקווי מים אחרים, נמצאים לעיתים סימני זיהום.
החפת לווייתנים בתרבות

באחד מפרקי סיינפלד, ג'ורג' קוסטנזה מתחזה לביולוג ימי בפני מכרה שלו, הם נתקלים בלווייתן במצוקה על החוף, ג'ורג' שולף כדור גולף משסתום אפו ובכך מציל אותו. מאוחר יותר הסתבר שקריימר הוא זה שקלע את הכדור לתוך אף הלווייתן, וג'ורג' טוען שבאותו רגע הוא הרגיש באמת ביולוג ימי.
ב-30 בינואר 1994 נשא חיים רמון בוועידת מפלגת העבודה את הנאום הדרמטי שקיבל את השם "נאום הלווייתנים". בנאום זה, שניתן במסגרת דיון בוועידת המפלגה על חוק ביטוח בריאות ממלכתי, אמר רמון לחברי מפלגת העבודה:
באחד ממערכוני החמישייה הקאמרית דב נבון מונה ל'דוחף לווייתנים' כפרודיה על התפקידים של עובדי עיריית תל אביב-יפו.
בסרט "לרכב על הלווייתן" מ-2003, המתאר את חיי המאורים והקשר התרבותי-דתי שלהם ללווייתנים, יש סצנה מרגשת של החפת לווייתנים והחזרתם אל הים.
באלבום "Nodyssey" של להקת TheAngelcy יש שיר בשם "Cetacean Stranding".
המשוררת זלדה מתייחסת להחפת לווייתנים בשירה "הלווייתנים" (מתוך ספרה "השוני המרהיב", 1981, הוצאת הקיבוץ המאוחד).
ראו גם

התנהגות בעלי חיים
התאבדות
התפוצצות לווייתן ופיצוץ לווייתן
התזכרי ליל אביב?

"הֲתִזְכְּרִי לֵיל אָבִיב?" הוא אחד מארבעה שירים מאת רחל המשוררת שנותרו בטיוטה. השיר הוא שיר אהבה המתאר זיכרונות מפגישה זוגית רומנטית שהתרחשה קודם השקיעה ועד לתוך הלילה.
מבנה השיר ותכניו

השיר משולב בחריזה והוא בנוי משלושה בתים. השיר נותר כטיוטה, מה שגם ניכר בחריזת המילה "נֵדָה" (אולי במשמעות "נֵדָע") ל"רְעָדָה", אך מבנהו הכללי תואם את שאר שיריה של רחל בהשלמתם.
השיר נכתב כפואמה אישית במתכונת של שיר אהבה. השיר נכתב כביכול על ידי חבר הפונה אל חברתו (אולי רחל בעצמה), אותה הוא מכנה "חֶמְדַּת לְבָבִי". השיר בפתיחתו פונה בלשון נקבה: "הֲתִזְכְּרִי", ובהמשך כותבת רחל "מַה נָעַם לִשְׁנֵינוּ" ולא "שתינו", מה שאומר שלא ייתכן שהדברים הם בין שתי חברות, אלא חבר אל חברה. תוכן השיר הוא אודות רגעי שהייה משותפת באחד מלילי האביב עם השקיעה שלפניו. רחל רואה את מושאי השיר שוהים בנוף אילם של יער ופרחים עם אופק כחול. בשלב מסוים החמה נוטה לשקוע ושולחת אור זהבהב וחיוור. צלליות הענפים נראות עתה בגווני השקיעה. הדובר מתאר את החמה בשקיעתה כגוזלת את האור המושלם. משום מה, פונים החברים אל השמש וקוראים לה, בלחישה, להחיש את שקיעתה. ואכן, אור השקיעה דעך תוך שהילת החמה מהבהבת במרחק בגווני האש. כעת ירד הלילה. את רגעיו היפים של אותו לילה, שאולי עבורו החישו את השקיעה, מתאר הדובר בעזרת ריח הגשם המלקושי הנודף וקולו הנעים שאליו הקשיבו בדממה. את לילה זה הוא מנסה להזכיר, כפי שפותחת את שירה.
רחל מתייחסת בשיר להרהורים ולהזיות חבויים הצפים בעת אותו מפגש נעים. היא מוצאת מכנה משותף ביניהם לבין הסביבה הדוממת שסביבם: אי ידיעת דבר.
לקריאה נוספת

הלל ברזל, שירת ארץ ישראל, כרך ז', עמוד 107
האלבומים הנמכרים ביותר בכל הזמנים בארצות הברית

שאניה טוויין, שמחזיקה באלבום הנמכר ביותר בארצות הברית בשנות ה-90 ובאלבום הנשי הנמכר ביותר בכל הזמנים
זוהי רשימת האלבומים הנמכרים ביותר בכל הזמנים בארצות הברית וזאת בהסתמך על נתוני איגוד תעשיית ההקלטות האמריקאי בלבד. כל אלבום, שקיבל את תואר היהלום על מכירות של למעלה מעשרה מיליון עותקים במדינה, רשאי להיכנס לרשימה. יש לכלול את האלבומים שיצאו לפני מרץ 1991, לפי נתוני איגוד תעשיית ההקלטות האמריקאי בלבד, מכיוון ש-Nielsen SoundScan טרם היו, ואף מקור לא יכול לאמת את מכירותיהם האמיתיות.
הקבוצות מבוססות על אמות מידה שונות; הגבוהה ביותר מציבה רף של לפחות 20 מיליון עותקים, בעוד הנמוכה ביותר מציבה רף של לפחות 10 מיליון עותקים. כמו כן, האלבומים רשומים לפי סדר מכירות עותקים מוסמך על ידי איגוד תעשיית ההקלטות האמריקאי בלבד, כפי שכבר צוין לעיל.
כמו כן, ייתכן ולמרות ההכרזות באיגוד תעשיית ההקלטות האמריקאי, המכירות עלולות להשתנה בהתאם למקור.
הישגים

בשנת 1992, יצא פסקול הסרט "שומר הראש", אשר הקרדיט עליו מיוחס לזמרת-יוצרת האמריקאית ויטני יוסטון. ב-17 בנובמבר 2017, נודע כי הפסקול עשה היסטוריה בכך שהפך לפסקול הנמכר ביותר בכל הזמנים בארצות הברית, עם מכירות של למעלה מ-18 מיליון עותקים. בכל העולם נמכר בלמעלה מ-45 מיליון עותקים. בנובמבר 2004, העניק איגוד תעשיית ההקלטות האמריקאי את תואר היהלום הכפול לאלבום Come On Over, של שאניה טוויין. בעקבות כך, הפך האלבום לאלבום הקאנטרי הנמכר ביותר בכל הזמנים במדינה, לאלבום הנשי הנמכר ביותר בכל הזמנים במדינה, לאלבום הנמכר ביותר בשנת 1997 במדינה ולאלבום הנמכר ביותר בשנות ה-90 במדינה.
האלבום הנמכר ביותר בכל הזמנים במדינה הוא אלבום האוסף Their Greatest Hits (1971–1975) של להקת איגלס, אשר נמכר בלמעלה מ-38 מיליון עותקים. אלבום האולפן הנמכר ביותר בכל הזמנים במדינה הוא Thriller, של הזמר-יוצר מייקל ג'קסון, אשר נמכר בלמעלה מ-33 מיליון עותקים. אלבום הבכורה הנמכר ביותר בכל הזמנים במדינה הוא Appetite for Destruction, של הלהקה גאנז אנד רוזס, אשר נמכר בלמעלה מ-18 מיליון עותקים. אלבום הבכורה הנשי ביותר בכל הזמנים במדינה הוא Whitney Houston, של ויטני יוסטון, שמחזיקה גם בפסקול הנמכר ביותר במדינה, The Bodyguard. אלבום הבכורה שלה נמכר בלמעלה מ-13 מיליון עותקים.
20 מיליון עותקים ומעלה

| שם | אמני\ת | אלבום | חברת תקליטים | עותקים (מכירות) | תארים |
| --- | --- | --- | --- | --- | --- |
| 1976 | איגלס | Their Greatest Hits (1971–1975) | אסיילום | 38,000,000 | פלטינה 38× |
| 1982 | מייקל ג'קסון | Thriller | אפיק | 34,000,000 | פלטינה 34× |
| 1976 | איגלס | Hotel California | אסיילום | 26,000,000 | פלטינה 26× |
| 1980 | AC/DC | Back in Black | אטלנטיק | 25,000,000 | פלטינה 25× |
| 1968 | הביטלס | The Beatles | קפיטול | 24,000,000 | פלטינה 24× |
| 1985 | בילי ג'ואל | Greatest Hits – Volume I & Volume II | קולומביה | 23,000,000 | פלטינה 23× |
| 1971 | לד זפלין | Led Zeppelin IV | אטלנטיק | 23,000,000 | פלטינה 23× |
| 1979 | פינק פלויד | The Wall | קולומביה / הרווסט | 23,000,000 | פלטינה 23× |
| 1998 | גארת' ברוקס | Double Live | קפיטול נאשוויל | 21,000,000 | פלטינה 21× |
| 1994 | הוטי & בלוופיש | Cracked Rear View | אטלנטיק | 21,000,000 | פלטינה 21× |
| 1977 | פליטווד מק | Rumours | האחים וורנר | 20,000,000 | פלטינה 20× |
| 1997 | שאניה טוויין | Come On Over | מרקורי נאשוויל | 20,000,000 | פלטינה 20× |
15–19 מיליון עותקים

| שם | אמני\ת | אלבום | חברת תקליטים | עותקים (מכירות) | תארים |
| --- | --- | --- | --- | --- | --- |
| 1990 | גארת' ברוקס | No Fences | קפיטול נאשוויל | 18,000,000 | פלטינה 18× |
| 1987 | גאנז נ' רוזס | Appetite for Destruction | גפן | 18,000,000 | פלטינה 18× |
| 1992 | אמנים שונים / ויטני יוסטון | The Bodyguard | אריסטה | 18,000,000 | פלטינה 18× |
| 1976 | בוסטון | Boston | אפיק | 17,000,000 | פלטינה 17× |
| 1974 | אלטון ג'ון | Greatest Hits | פולידור | 17,000,000 | פלטינה 17× |
| 1973 | הביטלס | 1967–1970 | קפיטול | 17,000,000 | פלטינה 17× |
| 1995 | אלאניס מוריסט | Jagged Little Pill | מאבריק | 16,000,000 | פלטינה 16× |
| 1977 | אמנים שונים / בי ג'יז | Saturday Night Fever | RSO | 16,000,000 | פלטינה 16× |
| 1975 | לד זפלין | Physical Graffiti | סוואן סונג | 16,000,000 | פלטינה 16× |
| 1991 | מטאליקה | Metallica | אלקטרה | 16,000,000 | פלטינה 16× |
| 1984 | בוב מארלי והווילרס | Legend | איילנד | 15,000,000 | פלטינה 15× |
| 1984 | ברוס ספרינגסטין | Born in the U.S.A. | קולומביה | 15,000,000 | פלטינה 15× |
| 1988 | ג'ורני | Greatest Hits | קולומביה | 15,000,000 | פלטינה 15× |
| 1973 | פינק פלויד | The Dark Side of the Moon | הרווסט / קפיטול | 15,000,000 | פלטינה 15× |
| 1999 | סנטנה | Supernatural | אריסטה | 15,000,000 | פלטינה 15× |
| 1973 | הביטלס | The Beatles 1962-1966 | קפיטול | 15,000,000 | פלטינה 15× |
ראו גם

מוזיקאים שיאני מכירות
האלבומים הלטיניים הנמכרים ביותר בכל הזמנים בארצות הברית
הערות שוליים

1 2  The Bodyguard Soundtrack | Plugged In Online Album Reviews, web.archive.org, ‏2011-07-15
1 2 3  American Music Awards: Christina Aguilera to Honor Whitney Houston With 'Bodyguard' Tribute, The Hollywood Reporter (באנגלית)
1 2  Various - The Bodyguard (Original Soundtrack Album), Discogs (באנגלית)
1 2 3 4 5 6 7 8  Gold & Platinum, RIAA (באנגלית)
↑  Patrick Ryan, Exclusive: Whitney Houston's 'Bodyguard' turns 25 with never-before-seen performance, USA TODAY (באנגלית)
↑  Deep 10: Whitney Houston's The Bodyguard — Original Soundtra, GRAMMY.com, ‏2017-05-15 (באנגלית)
↑  Christina Aguilera Will Honor Whitney Houston at the 2017 AMAs, E! Online, ‏Mon Oct 30 08:45:00 PDT 2017 (באנגלית)
↑  Chart Watch: Coldplay Sets 2014 Sales Record, yahoo.com (באנגלית)
↑  Luke Combs' 'This One's For You' Ties No 1 Weeks Record On Top Country Albums, Billboard, ‏2019-10-28
↑  Shania Twain's 'Come On Over' 20th Anniversary: Interview on Legacy, Billboard, ‏2017-11-02
↑  Billboard 200 Chart Moves: Alanis Morissetteâ€™s â€˜Jagged Little Pillâ€™ Hits 15 Million in U.S. Sales, Billboard, ‏2015-06-26
↑  Archive-Kyle-Anderson, Michael Jackson's Thriller Set To Become Top-Selling Album Of All Time, MTV News (באנגלית)
↑  Nielsen Business Media Inc, Billboard, Nielsen Business Media, Inc., 2011-10-01. (באנגלית)
1 2 3 4  "RIAA's Top 100 Albums". Recording Industry Association of America. נבדק ב-11 בדצמבר 2017. {{cite web}}:  (עזרה)
↑  "RIAA Diamond Awards". Recording Industry Association of America. נבדק ב-21 באפריל 2019. {{cite web}}:  (עזרה)
1 2  Mi2N - Music Industry News Network, web.archive.org, ‏2003-07-03
↑  The Weekndâ€™s Back in the Top 40: Billboard 200 Chart Moves, Billboard, ‏2016-09-29
↑  Week Ending Feb. 17, 2013. Albums: Mumford’s Grammy Surge, yahoo.com (באנגלית)
↑  Madonna | Receipts, ATRL (באנגלית)
↑  Adeleâ€™s â€˜25â€™ Sales Surpass 8 Million in the U.S., Billboard, ‏2016-02-07
| האלבומים הנמכרים ביותר בכל הזמנים |
| --- | --- | --- |
| אסיה | אינדונזיה • הפיליפינים • הרפובליקה העממית של סין • טאיוואן • טורקיה • יפן • ישראל (בין-לאומי • מקומי) • קוריאה הדרומית |  |
| אירופה | אוסטריה • איטליה • גרמניה • הממלכה המאוחדת • ספרד • פורטוגל • פינלנד • צרפת |  |
| אמריקה הצפונית | ארצות הברית (לטיני) • מקסיקו • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל • צ'ילה • קולומביה |  |
| ערכים קשורים | אלבומי רמיקס • המאה ה-21 • אלבומים מהירים • לפי מדינה • בידי נשים • לטיני |  |
התקפת שדות התעופה הבריטיים

התקפת שדות התעופה הבריטיים בארץ ישראל, פעולה המכונה גם בשם ליל המטוסים, נערכה בלילה שבין 25 ו-26 בפברואר 1946 על ידי יחידות אצ"ל ולח"י במסגרת תנועת המרי העברי. שלושה שדות תעופה הותקפו, 29 מטוסים של חיל האוויר המלכותי נהרסו ונגרם נזק לתדמיתה של בריטניה.
רקע היסטורי

מפקדת האצ"ל שאפה להסלים את המאבק נגד הבריטים מאז הוכרז המרד. תוכנית תקיפת המטוסים הבריטים נרקמה בחטיבת התכנון של האצ"ל (ח"ת) חודשים רבים קודם לכן ונועדה להקיף חמישה שדות תעופה צבאיים: סירקין, שדה התעופה לוד, קסטינה, רמת דוד ועטרות. מפקדת תנועת המרי העברי אישרה רק את הפעולות בקסטינה, בלוד ובכפר סירקין. הפעולה בכפר סירקין נמסרה ללח"י ובלוד וקסטינה - לאצ"ל. מועד ההתקפה נקבע ל-25 בפברואר 1946.
ההתקפה > שדה התעופה ליד כפר סירקין

להתקפה על שדה התעופה ליד כפר סירקין (R.A.F Petah-Tiqva) יצאה יחידה של 30 לוחמי לח"י בפיקודו של יעקב גרנק. הלוחמים הגיעו לשדה התעופה במשאית מכוסה ברזנט שלא העלתה חשד. כשהגיעו, ירדו ותפסו עמדות לאבטחה וחיפוי. החבלנים חתכו את גדר התיל, הגיעו למטוסים והניחו את מטעני חומר הנפץ בין הכנף לגוף המטוס. שלושה מטוסי "אנסון" ושלושה מטוסי ספיטפייר עלו באש. חיילי חיל האוויר המלכותי, שהיו באותה שעה בבתי המגורים שלהם, רותקו באש מקלע ולא השיבו אלא יריות בודדות באוויר. הלוחמים חזרו בשלום לבסיסם.
ההתקפה > שדה התעופה בלוד

יחידת אצ"ל שתקפה את שדה התעופה לוד מנתה 16 לוחמים בפיקודו של דב כהן "גונדר שמשון" (נפל בפריצה לכלא עכו). עקב הגשם והבוץ הכוח איחר בהגעתו והדי ההתפוצצויות מכיוון כפר סירקין העמידו את הבריטים במקום בכוננות. למרות זאת החליט מפקד הפעולה לבצע את המשימה. שנאי חובל וחלק גדול מהמחנה היה באפלה שבחסותה זחלו החבלנים לעבר המטוסים. הם הניחו את מטעני חומר הנפץ אך התגלו לאורו של זרקור ממגדל הפיקוח שלא נותק מהחשמל. מאות חיילים שהיו באותה עת בבית הקולנוע, פרצו משם למגוריהם כדי לתפוס את נשקם אך רותקו לשם על ידי מקלעי האצ"ל. לבסוף סיימו החבלנים את משימתם ונסוגו. 4 מטוסי "אנסון" ושבעה מטוסי סיור עלו באש והושמדו. הלוחמים חזרו בשלום לבסיסם.
ההתקפה > שדה התעופה בקסטינה

על הפעולה בשדה התעופה קסטינה (כיום מחנה חצור) פיקד עמיחי פאגלין "גידי". הלוחמים יצאו בשתי קבוצות. קבוצה אחת נסעה במשאית טעונה חציר שמתחתיו הוחבאו כלי הנשק וחומר הנפץ, כשהם מחופשים לערבים. קבוצה שנייה לבשה חולצות כחולות וכובעי טמבל ולמשמרות הבריטים במחסומים בצומת בילו ובגדרה אמרו כי הם קיבוצניקים הנוסעים לכנס בני המושבים בכפר ורבורג. הם ירדו במחנה נטוש בקרבת שדה התעופה ומשם הגיעו לשדה התעופה בזמן. לאחר שתפסו עמדות לריתוק וחסימה, חדרו החבלנים למחנה והניחו את מטעני חומר הנפץ על המטוסים. שנים עשר מטוסי "האליפקס" עלו באש. רק אז גילו הבריטים שיש כוח זר במחנה ופתחו באש, אך נתקלו באש צולבת מעמדות יחידות החיפוי. הלוחמים הצליחו לסגת בשלום מהמחנה, אבל בדרך הנסיגה נורתה לפתע ירייה ממקור לא ברור. אחד הלוחמים, עזרא עג'מי, "יהונתן", נפצע אנושות ומת תוך זמן קצר. גופתו הושארה במקום, והבריטים מצאו אותה למחרת והביאו אותה לבאר טוביה, שם נקבר. שאר הלוחמים הצליחו להגיע בשלום לכפר מרמורק.
הלוחם-משורר מיכאל אשבל השתתף בפעולה זו. כאשר ישב במאסר בבית הסוהר המרכזי בירושלים הוא כתב את השיר "פברואר 1946" ("הגונדה צועדת") לזכר פעולה זו:
...וזנקו חיש חיילי מולדת

רעדה האדמה פתאם

אש שולחה שם הומטרה עופרת

מטוסים באש עולים עד תום...
תוצאות ההתקפה

תוצאות הפעולה גרמו לתדהמה בבריטניה. בפרלמנט הועלתה תביעה ל"חקירה מזורזת ויסודית בגורמי ההזנחה שאיפשרו את החבלה רבת הממדים".
ההודעה הרשמית של ממשלת ארץ ישראל המעיטה במספר המטוסים שהושמדו או חובלו, ואף מסרה כי סוכלו התקפות על שדות התעופה בעקיר (תל נוף) וברמת דוד בזכות "ערנות המשמרות". זאת כאמור אף על פי ששדות תעופה אלה לא היו כלל בתוכניות ההתקפה.
"ההגנה" פרסמה בביטאונה הבלתי רשמי "אשנב", מודעת אבל על מותו של יהונתן. לאחר המבצע שודר ב"תחנת המרי העברי" כי "השמדת המטוסים באה משום שמטוסי הסיור של חיל האוויר הבריטי עורכים ציד על ספינות מעפילים בימה של ארץ ישראל, בולשים ועוקבים אחר תנועותיהן ומוסרים אותן בידי ממשלת פלשתינה".
חיל האוויר המלכותי העביר את מפציציו למצרים כדי למנוע אבדות או נזק נוסף.
לקריאה נוספת

פצצנו מטוסים בריטיים: מפי המבצעים / על ידי ישראל אלדד, תל אביב: שלח (ספריית המרד; ז), תשי"א, 1950.
איתן לבני, המעמד - מבצעים ומחתרת, הוצאת עידנים, 1987, פרק עשרים: ליל שדות התעופה, עמ' 181–188
דוד ניב, מערכות הארגון הצבאי הלאומי, חלק רביעי, הוצאת "הדר", 1973
ספר תולדות ההגנה כרך ג' חלק שני,1973
נתן ילין-מור, לוחמי חרות ישראל, הוצאת שקמונה, 1974
מנחם מלצקי, אמת אחת ולא שתיים הוצאת ידיעות אחרונות, 1995
הערות שוליים

↑  מילות השיר "פברואר 1946" והאזנה לו, באתר זמרשת
תעודה שניתנה בשנת 1985 למשתתפים בהתקפת שדות התעופה הבריטיים
התקפת קורלציה

בקריפטואנליזה, התקפת קורלציה (correlation attack) היא התקפה קריפטוגרפית נגד צופן זרם שהוצעה לראשונה על ידי תומאס זיגנתאלר (Thomas Siegenthaler) ב-1985. היא המתאימה לכל צופן שהמחולל הפנימי שלו מורכב מאוגרי זיזה ממושבים (LFSR). זוהי התקפת כוח גס סטטיסטית בסגנון הפרד ומשול המתמקדת בשחזור המצב הראשוני (initial state) של האוגרים. ההתקפה בדרך כלל מתבצעת לפי מודל התקפת גלוי-ידוע, אם קיים בידי התוקף מידע מוקדם לגבי חלק מסיביות זרם המפתח. אך אפשרית גם אם לא קיים כל מידע מוקדם, בתנאי שקיימת יתירות כלשהי במסר הגלוי שהוצפן.
ההתקפה המקורית כפי שהוצגה על ידי זיגנתאלר ישימה בעיקר כנגד צופן זרם בסגנון 'מחולל משולב' הפועל באופן כזה שהסיבית הבאה של זרם המפתח היא תוצאה של פונקציית שילוב (combining function) המקבלת כקלט מספר סיביות מתוך פוזיציות מסוימות של  n אוגרי LFSR שאורכיהם שונים  L_{1},L_{2},...,L_{n} בהתאמה, משלבת אותן באופן לא ליניארי כלשהו ומחזירה סיבית אחת. אם מצליחה, ההתקפה מאפשרת שחזור מלא של שלב האתחול של המחולל בסיבוכיות של  \textstyle \sum _{i=1}^{n}(2^{L_{i}}-1) ניסיונות בניגוד לסיבוכיות  \textstyle \prod _{i=1}^{n}(2^{L_{i}}-1) הצפויה בחיפוש ממצה.
באופן כללי התקפת קורלציה אפשרית ברגע שמוצאים מתאם כלשהו בין זרם המפתח  s והרצף  u של אוטומט סופי שהמצב ההתחלתי שלו תלוי בחלק מסיביות זרם המפתח. את סיביות המפתח אפשר לחשוף על ידי שחזור המצב ההתחלתי של  u, כל עוד אפשר לזהות 'תלות סטטיסטית' אשר יכולה לשמש סימן שהרצף עשוי להיות חלק מפלט המחולל. חיפוש ממצה בר ביצוע על ידי שבוחרים שוב ושוב רצפים אפשריים כלשהם ובודקים אם מידת הקורלציה בין הרצף  u לבין  s גבוהה מערך סף מסוים שהוא פונקציה של טווח השגיאה האפשרי. אם נמצא רצף מתאים אפשר לשחזר את המצב ההתחלתי של המחולל ומכאן לשחזר כל קטע מזרם המפתח. בהתאמות קלות ההתקפה ישימה כנגד סוגים רבים של צופן זרם כמו צופן זרם שבנוי בסגנון 'מסנן' (filter generator).